-Գոյութեան 4 տարիներուն ընթացքին երգչախումբը հասցուցած է բաւականին աշխոյժ գործունէութիւն ծաւալել` իր կենսագրութեան մէջ գրանցելով երեք խոշոր համերգներ Նիւ Եորքի «Queens Theatre» համերգասրահին, Ֆիլատելֆիոյ, Ուաշինկթընի, Միացեալ Ազգերու Կազմակերպութեան մէջ: Այս համերգներուն մեզի հետ համագործակցած են անուանի երգիչ-երգչուհիներ Եղիշէ Մանուչարեան, Վիքթորիա Աւետիսեան, Նարինէ Օջախեան, Միխայիլ Սուետլով, ինչպէս նաեւ ճազ- դաշնակահար Տիգրան Մարտիկեան, քլարնետահար Վասկօ Տուկովսկին, բուզուկահար Եանիս Ստայկոսը, լարային քառեակ, կամերային նուագախումբ: Մասնակցած ենք նաեւ միջազգային փառատօնի, ուր շարք մը երկիրներու կողքին` Չինաստան, Քորէա, Մեքսիքա եւ այլն, Հայաստան ներկայացուցած ենք: